Ir-Regolament tal-Kummissjoni (KEE) Nru 2233/92
tal-31 ta’ Lulju 1992
li jippreskrivi regoli dettaljati għall-applikazzjoni ta’ fond speċifku għall-manteniment ta’ mrieħel tal-ħalib fl-Ażori
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1600/92 tal-15 ta’ Ġunju 1992 li jirrigwarda miżuri speċifiċi għall-Ażori u Madeira marbuta ma’ ċerti prodotti agrikoli [1], u b’ mod partikolari l-Artikolu 24(6),
Wara li kkunsidrat ir-Regolament tal-Kunsill (KEE) Nru1676/85 tal-11 ta’ Ġunju 1985 fuq il-valur ta’ l-unità ta’ kont u r-rati ta’ konverżjoni li għandhom jiġu applikati għall-għanjiet ta’ politika agrikola komuni [2], kif ġie emendat l-aħħar bir-Regolament (KEE) Nru 2205/90 [3], u b’mod partikolari l-Artikolu 12,
Billi l-Artikolu 24(4) tar-Regolament (KEE) Nru 1600/92 fih disposizzjoniet għall-għotja ta’ laġġi speċifiċi annwali għall-manteniment ta’ mrieħel tal-ħalib sa 78000 ras;
Billi, biex titħaffef il-verifika ta’ l-applikazzjonijiet, l-Istati Membri interessati għandhom jieħdu l-miżuri meħtieġa biex jipprevjenu li l-laġġu msemmi jiġi użat għal għanijiet oħra minn dawk stipulati u billi hemm dispożizzjonijiet biex il-membri tal-kummissjoni jiġu informati dwar jekk l-iskema hiex taħdem sew;
Billi l-iskema introdotta mir-Regolament (KEE) Nru 1600/92 bdiet isseħħ fl-1 ta’ Lulju 1992; billi r-regoli dettaljati biex tiġi applikata għandhom jidħlu fis-seħħ fl-istess data;
Billi l-miżuri li għalihom hemm dispożizzjonijiet f’dan ir-Regolament huma konformi ma’ l-opinjoni tal-Kumitat għall-Ġestjoni tal-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
1. In konformità ma’ l-Artikolu 24 tar-Regolament (KEE) Nru 1600/92, il-produtturi jistgħu jikkwalifikaw billi japplikaw għal laġġu speċifiku annwali għall-manteniment ta’ l-imrieħel tal-ħalib tagħhom.
2. L-għajnuna, li titla’ għal 80 EKU għal kull baqra, għandha tinqaleb billi tintuża r-rata agrikola tal-kambju applikabbli fl-ewwel jum tax-xahar li fih tintbagħat l-applikazzjoni għal-laġġu.
3. Biex jikkwalifikaw għal-laġġu, il-produtturi għandhom juru għas-sodisfazzjon ta’ l-awtorità kompetenti li jipproduċu l-ħalib u l-prodotti tal-ħalib mill-qasam li huma jamministraw fil-jum li tintbagħat l-applikazzjoni.
Barra minn hekk, il-laġġu għandu jingħata kemm-il darba d-destinatarju jintrabat li:
- jipproduċi l-ħalib u l-prodotti tal-ħalib għal tnax-il xahar mill-jum li fih tintbgħat l-applikazzjoni,
- iżomm il-kwantità ta’ baqar tal-ħalib fuq il-proprjetà tiegħu li dwarhom bagħat applikazzjoni għal fond fuq il-proprjetà tiegħu għal perjodu ta’ tnax-il xahar.
Artikolu 2
Il-Portugall għandu jieħu l-miżuri kollha meħtieġa biex jara li:
(a) il-laġġu jingħata għal mhux aktar minn 78000 baqra;
(b) perjodu wieħed jiġi stabbilit biex jintbagħtu l-applikazzjonijiet għal-laġġu;
(ċ) regoli dettaljati għandhom jiġu stabbiliti għall-monitoraġġ tan-numru ta’ baqar li dwarhom intbagħtu l-applikazzjonijiet;
(d) regoli dettaljati oħra, fosthom regoli biex jaraw li l-laġġi jitħallsu biss lill-allevaturi ta’ baqar tal-ħalib, għandhom jitniżżlu.
Artikolu 3
1. F’każ li n-numru ta’ bhejjem li jirriżultaw eligibbli wara li jsiru kontrolli jinstab li jkun anqas min-numru li għalih intbagħtu l-applikazzjonijiet għal-laġġu, l-ebda laġġu ma jitħallas, mingħajr preġudizzju għall-paragrafu 2, 3 u 4.
2. F’każ li t-tnaqqis fin-numru ta’ bhejjem ikun ġej minn ċirkustanzi naturali li jeffettwaw il-ħajja tal-merħla, il-laġġu għandu jitħallas fir-rigward tan-numru ta’ bhejjem attwalment eliġibbli dejjem jekk id-destinatarju kien avża bil-miktub lill-awtorità kompetenti biċ-ċirkustanzi fi żmien10 ijiem mill-każ imsemmi.
3. Il-produtturi għandhom jibqgħu jikkwalifikaw għal-laġġu fir-rigward tan-numru ta’ bhejjem attwalment eliġibbli f’każ li ma setgħux iħarsu l-impenn stipulat fl-Artiklu 2 għal raġunijiet ta’ forza maġġuri. Il-produtturi għandhom javżaw lill-awtoritajiet kompetenti biċ-cirkustanzi fi żmien 10 ijiem mill-każ imsemmi.
4. F’każijiet differenti minn dawk imsemmija fil-paragrafu 2 u 3, meta d-differenza bejn in-numru ta’ bhejjem attwalment eliġibbli u n-numru ddikjarat hu anqas minn 5 % jew l-aktar ta’ ras waħda jekk in-numru ta’ bhejjem iddikjarati huwa ta’ 20 ras jew inqas, il-laġġu għandu jittieħed fir-rigward tan-numru ta’ bhejjem eliġibbli, imnaqqas b’20 %, dejjem jekk, fl-opinjoni ta’ l-awtorità kompetenti, ma tkunx saret dikjarazzjoni deliberatament falza jew minħabba traskuraġni serja.
5. L-ammonti mħallsa indebitament għandhom jittieħdu lura, flimkien ma’ l-imgħax li għandu jiġi stabbilit mill-Istat Membru mid-data tal-pagament tal-laġġu sa meta jitħallas lura.
6. Meta jiġi applikat il-paragrafu 1, jekk l-awtorità kompetenti ssib li kien hemm dikjarazzjoni falza magħmula deliberatament jew minħabba traskuraġni serja, il-produttur in kwistjoni m’għandux ikun eliġibbli għal-laġġu għal 12-il xahar mid-data ta’ meta jinkixef il-każ.
Artikolu 4
Il-Portugall għandu javża lill-Kummissjoni fi żmien tliet xhur mid-dħul fis-seħħ ta’ dan ir-Regolament bil-miżuri mittieħda skond l-Artikolu 2, inkluża s-sistema ta’ kontrolli introdottta.
Artikolu 5
Dan ir-Regolament għandu jibda jseħħ fil-jum ta’ wara l-pubblikazzjoni fil-Ġurnal Uffiċċjali tal-Komunitajiet Ewropej.
Għandu jibda jseħħ mill-1 ta’ Lulju 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-31 ta’ Lulju 1992.